 **Fakultná nemocnica s poliklinikou Nové Zámky**

Slovenská ulica 11 A, 940 34 Nové Zámky

Tel: +421 (0) 35 691 2111 E-mail: [email@nspnz.sk](mailto:email@nspnz.sk) Web: [www.nspnz.sk](http://www.nspnz.sk)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Výzva na predloženie cenovej ponuky**

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Názov verejného obstarávateľa**

*Názov:* **Fakultná nemocnica s poliklinikou Nové Zámky**

*Sídlo:* Slovenská ulica 11 A, 940 34 Nové Zámky

*IČO:* 17336112

*DIČ:* 2021068324

*IČ DPH:* SK2021068324

*Právna forma:* príspevková organizácia

*Zastúpená:* MUDr. Karol Hajnovič, riaditeľ

*Bankové spojenie:* Štátna pokladnica, Radlinského 32, 810 05 Bratislava

*Číslo účtu:* 7000540295/8180

*IBAN:* SK88 8180 0000 0070 0054 0295

*BIC/SWIFT:* SPSRSKBA

*Zápis:* register organizácií vedený Štatistickým úradom Slovenskej republiky a živnostenský register Okresného úradu Nové Zámky pod č. 404-9729

**Kontaktná osoba pre styk s uchádzačmi:**

* **Oddelenie verejného obstarávania:**

Mgr. Simona Gondžalová

tel. 035/691 2245, 0918 622 668, email: [simona.gondzalova@nspnz.sk](mailto:simona.gondzalova@nspnz.sk)

* **Odbor informatiky:**

Mgr. Hana Cviková, vedúca odboru informatiky

tel. 035/691 2132, email: [hana.cvikova@nspnz.sk](mailto:hana.cvikova@nspnz.sk)

**2. Predmet zákazky:**

Názov predmetu obstarávania:

**„Kompletná dodávka a montáž racku s výbavou a sieťových zásuviek pre 3. a 4. poschodie monobloku (východ), bez optickej časti a štruktúrovanej kabeláže“**

Spoločný slovník obstarávania (CPV):

32400000-7 Siete

Druh: služba

**3. Stručný opis zákazky:**

Predmetom zákazky je kompletná dodávka a montáž racku s výbavou a sieťových zásuviek pre 3. a 4. poschodie monobloku (východ) bez optickej časti a štruktúrovanej kabeláže, v zmysle projektovej dokumentácie, ktorá tvorí Prílohu č. 1 tejto výzvy, v zmysle Prílohy č. 2 tejto výzvy: výkaz výmer 3. poschodie, výkaz výmer 4. poschodie a v zmysle Prílohy č. 3: Návrh na plnenie kritéria.

Upozornenie: umiestnenie racku sa môže zmeniť oproti jeho umiestnenia v projektovej dokumentácii. Optickú časť a samotnú štruktúrovanú kabeláž bude riešiť verejný obstarávateľ vo vlastnej réžii, svojimi zamestnancami.

**Obhliadka:** Záujemcom/uchádzačom sa umožňuje vykonanie obhliadky miesta plnenia predmetu zákazky, aby si sami overili a získali informácie, ktoré budú potrebovať na prípravu a spracovanie ponuky. Výdavky spojené s obhliadkou miesta plnenia predmetu zákazky idú na ťarchu záujemcu/uchádzača.

Uchádzači, ktorí prejavia záujem o vykonanie obhliadky miesta predmetu zákazky, sa musia nahlásiť minimálne 2 pracovné dni pred predpokladaným termínom na mailovej adrese vedúcej odboru informatiky: [hana.cvikova@nspnz.sk](mailto:hana.cvikova@nspnz.sk), alebo telefonicky na tel. č. 035/691 2132.

Množstvo, rozsah prác a ich špecifikácia predmetu zákazky sú obsahom príloh tejto výzvy.

**4. Rozdelenie predmetu zákazky:**

Predmet zákazky nie je rozdelený na časti.

Verejný obstarávateľ vyžaduje predloženie cenovej ponuky na dodávku celého predmetu zákazky.

**5. Ekvivalentné/Variantné riešenie:**

**Ekvivalentné riešenie:** V prípade, ak sa technické požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, obstarávateľ pripúšťa ponúknuť ekvivalentný výrobok, zariaďovací predmet alebo materiál (ďalej len „ekvivalent“), pri dodržaní týchto podmienok:

* ponúkaný ekvivalent musí mať rovnaké alebo lepšie technické a úžitkové parametre,
* uchádzač musí v ponuke predložiť ako prílohu „Zoznam ponúkaných ekvivalentných položiek“, v ktorej uvedie: čísla a názvy pôvodných položiek, ku ktorým ponúka ekvivalent, čísla nových položiek, obchodný názov, typové označenie a technické parametre ponúkaného ekvivalentu v takom rozsahu, aby verejný obstarávateľ vedel pri hodnotení ponuky posúdiť, či ponúkaný výrobok, zariaďovací predmet alebo materiál je alebo nie je ekvivalentnom k tomu, ktorý bol požadovaný podľa súťažných podkladov.

**Variantné riešenie: Neumožňuje sa predložiť variantné riešenie.**

Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené. Ak súčasťou ponuky bude viac riešení a nebude zrejmé, ktoré riešenie je základná ponuka, a ktoré je variantné riešenie, takáto ponuka bude zo súťaže vylúčená.

**6. Predpokladaná hodnota zákazky: 20 880,35 EUR bez DPH**

**7. Lehota a miesto na predkladanie ponúk: do 23.09.2022, do 11:00 hod.**

**Ponuka sa predkladá elektronicky v systéme IS EVO:**

Ponuka vyhotovená v zmysle tejto výzvy a obsahujúce dokumenty a doklady podľa bodu 10. tejto výzvy sa prekladá ako elektronická ponuka prostredníctvom elektronickej platformy EVO. Platí, že vložené doklady a dokumenty, u ktorých sa vyžaduje podpis, budú podpísané na originálne vyhotovenom dokumente a následne naskenované, uložené do súboru pdf a takto vložené do systému EVO. Verejný obstarávateľ nevyžaduje elektronický podpis týchto dokladov a dokumentov.

Pre úspešné spracovania a predloženie ponuky v EVO je potrebné, aby si každý záujemca, ktorý má záujem o účasť vo verejnom obstarávaní riadne preštudoval príručky na <https://www.uvo.gov.sk/viac-o-is-evo/prirucky-5f7.html> a pozrel videonávody na <https://www.uvo.gov.sk/viac-o-is-evo/videonavody-5f9.html>.

Ponuka predložená po lehote na predkladanie ponúk, t. z. rozhodujúci je dátum a čas predloženia ponuky, nebude predmetom vyhodnocovania a verejný obstarávateľ na ňu bude prihliadať ako keby nebola predložená.

Ponuka predložená iným spôsobom ako v systéme EVO (napr. poštou, e-mailom ... a pod.) nebude zaradená do vyhodnocovania ponúk a verejný obstarávateľ na ňu bude prihliadať ako keby nebola predložená.

**8. Lehota viazanosti ponúk:** do 30.11.2022

**9. Jazyk ponuky:** Ponuky sa predkladajú v slovenskom jazyku, alebo v českom jazyku.

**10. Kritériá na vyhodnotenie ponúk:**

Kritériom na vyhodnotenie cenovej ponuky je **najnižšia cena v EUR s DPH za celý predmet zákazky**, bez možnosti účtovať ďalšie náklady (cestové, kopírovanie, administratívne činnosti, CD, papier a iné), Uchádzač uvedie cenu v zmysle Prílohy č. 2: výkaz výmer 3. poschodie a výkaz výmer 4. poschodie a **celkovú cenu, ktorá je súčtom výkazu výmer 3. poschodie a výkazu výmer 4. poschodie** uvedie **v Prílohe č. 3: Návrh na plnenie kritéria**.

Navrhovanú cenu je potrebné rozpísať:

- cena v EUR bez DPH,

- výška DPH,

- cena v eur vrátane DPH,

- prípadne uvedie, že nie je platcom DPH.

Ak uchádzač je platcom dane z pridanej hodnoty (ďalej len „DPH“), navrhovanú cenu uvedie v zložení: navrhovaná zmluvná cena celkom bez DPH, DPH, cena celkom s DPH v EUR.

Ak uchádzač nie je platcom DPH, na túto skutočnosť v ponuke upozorní a predloží cenovú ponuku, ktorá je konečná, nemenná. Uchádzač v cenovej ponuke uvedie cenu v EUR bez DPH a cenu v EUR s DPH rovnaké a samotnú DPH nevyjadruje. Pri vyhodnocovaní uchádzača sa bude vyhodnocovať ponuka celková v EUR.

Poradie ponúk sa stanoví od najnižšej ceny po najvyššiu. Úspešným uchádzačom sa stane uchádzač s najnižšou cenou v EUR s DPH.

Vyhodnotenie ponúk sa uskutoční bez prítomnosti uchádzačov.

**11. Výsledok verejného obstarávania:**

Ponuka uchádzača môže slúžiť pre účely výberového konania.

**Spôsob vzniku záväzku: objednávka.**

**12. Hlavné podmienky financovania a platobné podmienky:**

Predmet zákazky sa bude financovať formou bezhotovostného platobného styku na základe faktúry s lehotou splatnosti **60** (šesťdesiat) kalendárnych dní odo dňa doručenia faktúry dodávateľa na adresu verejného obstarávateľa (t. j. objednávateľa). Faktúra musí byť vystavená v súlade s príslušnými právnymi predpismi, najmä v súlade so zákonom č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať zákonom stanovené náležitosti, resp. nebude po stránke vecnej alebo formálnej stránke správne vyhotovená, má objednávateľ právo vrátiť ju dodávateľovi na opravu a doplnenie, pričom u opravenej a doplnenej faktúry nová lehota splatnosti začína plynúť odo dňa doručenia opravenej a doplnenej faktúry objednávateľovi.

Dodávateľ je povinný vystaviť faktúru do 15 dní odo dňa jeho riadneho dodania, najneskôr však do piateho pracovného dňa mesiaca, nasledujúceho po mesiaci, v ktorom bol tovar dodaný.

Postúpenie pohľadávok dodávateľa podľa § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len ,,Občiansky zákonník“) bez predchádzajúceho písomného súhlasu objednávateľa je zakázané. Právny úkon, ktorým budú postúpené pohľadávky dodávateľa v rozpore s dohodou objednávateľa a dodávateľa podľa predchádzajúcej vety bude podľa § 39 Občianskeho zákonníka neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok objednávateľa na náhradu škody aj v rozsahu prevyšujúcom výšku dohodnutej zmluvnej pokuty a rovnako týmto nie je dotknutý nárok na inú zmluvnú pokutu podľa tejto zmluvy.

Akceptácia ručiteľského vyhlásenia podľa § 303 a nasl. zákona č. 513/1991 Zb. Obchodného zákonníka v znení neskorších predpisov zo strany dodávateľa je bez predchádzajúceho súhlasu objednávateľa zakázaná. Právny úkon, ktorým dodávateľ akceptuje ručiteľské vyhlásenie tretej osoby, na základe ktorého sa tretia osoba stane veriteľom objednávateľa v rozpore s dohodou dodávateľa a objednávateľa podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok objednávateľa na náhradu škody aj v rozsahu prevyšujúcom výšku dohodnutej zmluvnej pokuty a rovnako týmto nie je dotknutý nárok na inú zmluvnú pokutu podľa tejto zmluvy

Dodávateľ sa zaväzuje, že pohľadávky vzniknuté z tejto zmluvy nepoužije ako predmet zálohu. Dodávateľ sa zaväzuje zdržať sa aj iných právnych úkonov, ktoré by mali za následok zmenu v osobe veriteľa peňažného záväzku voči dodávateľovi, a to pod sankciou neplatnosti takéhoto úkonu.

**13.** **Podmienky účasti**

1. Ponuku môže predložiť fyzická osoba, právnická osoba alebo skupina takýchto osôb, ktorá na trhu dodáva tovary a poskytuje služby, ktoré sú predmetom tejto zákazky.
2. Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predložila ponuku.
3. Uchádzač nemôže mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (verejný obstarávateľ si overí na UVO v registri osôb so zákazom účasti vo VO).

**14. Ponuka:**

Uchádzač predkladá nasledovné doklady a dokumenty:

1. **Vyplnené, datované a štatutárnym orgánom podpísané, opečiatkované** prílohy tejto výzvy:

* **Príloha č. 2 výzvy: Výkaz výmer 3. poschodie a Výkaz výmer 4. poschodie,**
* **Príloha č. 3 výzvy: Návrh na plnenie kritéria,** t. j. **Cenová ponuka,** v ktorej uchádzač uvedie celkovú cenu za predmet zákazky, ktorá predstavuje súčet ceny uvedenej vo Výkaze výmer 3. poschodie a Výkaze výmer 4. poschodie – Cenu v EUR bez DPH, DPH a Cenu v EUR s DPH (v súlade s pokynmi uvedenými v bode 10. tejto výzvy).

Uchádzač predkladá scany datovaných, podpísaných a opečiatkovaných dokladov.

V navrhnutej cene požaduje verejný obstarávateľ zahrnúť všetky náklady.

**15.** **Dôvody na zrušenie Výzvy:**

Verejný obstarávateľ môže zrušiť použitý postup zadávania zákazky z nasledovných dôvodov:

- nebola predložená žiadna ponuka, alebo bola predložená iba jedna ponuka,

- ani jeden uchádzač nesplnil podmienky výzvy,

- zmenili sa okolnosti, za ktorých sa vyhlásilo toto verejné obstarávanie,

- ak navrhovaná cena bude vyššia ak finančný limit zákazky s nízkou hodnotou,

- ak navrhovaná cena bude vyššia ako predpokladaná hodnota zákazky s nízkou hodnotou.

Verejný obstarávateľ nesmie uzavrieť zmluvu s uchádzačom, ktorý má povinnosť zapísať sa   
do registra partnerov verejného sektora a nie je zapísaný v registri partnerov verejného sektora alebo ktorého subdodávateľ alebo subdodávatelia, ktorí majú povinnosť zapísať sa do registra partnerov verejného sektora a nie sú zapísaní v registri partnerov verejného sektora.

1. **Iné informácie:**

Všetky náklady spojené s prípravou a predložením ponuky znáša uchádzač bez akéhokoľvek nároku voči verejnému obstarávateľovi.

Komunikácia medzi verejným obstarávateľom a uchádzačmi bude zabezpečené písomne elektronickou formou cez informačný systém Elektronického verejného obstarávania (ďalej len „IS EVO“). Postup vytvorenia ponuky v zákazke: 1. Zobrazenie formulára ponuky a jeho vyplnenie, 2. Pridanie potrebných príloh ponuky, 3. Vyplnenie štruktúrovaných kritérií, ak ich verejný obstarávateľ nastavil, 4.Odoslanie ponuky verejnému obstarávateľovi.

Nové Zámky, dňa 07.09.2022

Osoba zodpovedná za verejné obstarávanie:

....................................................................

Mgr. Simona Gondžalová

referent oddelenia verejného obstarávania

Schválil

.................................................................

MUDr. Karol Hajnovič

Riaditeľ FNsP Nové Zámky

*Prílohy výzvy:*

*Príloha č. 1: Projektová dokumentácia*

*Príloha č. 2: Výkaz výmer 3. poschodie a Výkaz výmer 4. poschodie*

*Príloha č. 3: Návrh na plnenia kritéria*